ET
27.3.2023
Euroopa Liidu Teataja
C 112/25
3.
Kas Euroopa Parlamendi ja nõukogu 25. novembri 2015. aasta direktiivi (EL) 2015/2302, mis käsitleb pakettreise ja seotud reisikorraldusteenuseid ning millega muudetakse määrust (EÜ) nr 2006/2004 ja Euroopa Parlamendi ja nõukogu direktiivi 2011/83/EL ning tunnistatakse kehtetuks direktiiv 90/314/EMÜ, artiklit 17 tuleb tõlgendada nii, et maksed, mille reisija on enne reisi algust korraldajale teinud, on tagatud, kui reisija lõpetab reisilepingu erakorraliste asjaolude tõttu eespool nimetatud direktiivi 2015/2302 artikli 12 tähenduses juba enne korraldaja maksejõuetuks muutumist ning korraldaja muutub maksejõuetuks kõnealuste erakorraliste asjaolude tõttu?
(1)
ELT 2015, L 326, lk 1.
Eelotsusetaotlus, mille on esitanud Amtsgericht Nürnberg (Saksamaa) 21. detsembril 2022 – JX versus FTI Touristik GmbH (Kohtuasi C-774/22, FTI Touristik) (2023/C 112/32) Kohtumenetluse keel: saksa Eelotsusetaotluse esitanud kohus Amtsgericht Nürnberg
Põhikohtuasja pooled Hageja: JX Kostja: FTI Touristik GmbH
Eelotsuse küsimus Kas Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ja kohtuotsuste täitmise kohta tsiviil- ja kaubandusasjades (1) artikli 18 lõiget 1 tuleb tõlgendada nii, et lisaks rahvusvahelist kohtualluvust reguleerivatele eeskirjadele sisaldab see ka asja lahendavale kohtule siduvat eeskirja liikmesriigi kohtute kohtualluvuse kohta reisilepinguga seotud asjades, kui reisijast tarbija ja temaga lepingu sõlminud reisikorraldaja elu- või asukoht on samas liikmesriigis, kuid reisi sihtkoht on välisriigis (nn näilised riigisisesed juhtumid), mille tulemusel annab viidatud säte riigisiseseid kohtualluvust reguleerivaid õigusnorme täiendades tarbijale õiguse pöörduda reisikorraldaja vastu lepingust tulenevates nõuetes oma elukohajärgsesse kohtusse?
(1)
ELT 2012, L 351, lk 1.
Eelotsusetaotlus, mille on esitanud Amtsgericht Hamburg (Saksamaa) 22. detsembril 2022 – flightright GmbH versus TAP Portugal (Kohtuasi C-778/22, flightright) (2023/C 112/33) Kohtumenetluse keel: saksa Eelotsusetaotluse esitanud kohus Amtsgericht Hamburg
Põhikohtuasja pooled Hageja: flightright GmbH Kostja: TAP Portugal